laion/Wikipedia-Exotic huggingface dataset:
קרל מאסן

קרל מאסן (בדנית: Karl Madsen;‏ 22 במרץ 1855 – 16 באפריל 1938) היה צייר והיסטוריון אמנות דני בעל קשרים הדוקים עם ציירי סקיין. מאסן, שנולד בקופנהגן ב-22 במרץ 1855, היה בנם של הציירים אנדראס פיטר מאסן וסופי ת'ורסו מאסן. הוא סיים את לימודיו באקדמיה Sorø לפני שהשתתף בית הספר לאמנות של נילסן בשנת 1871. בין השנים 1872–1876 למד באקדמיה המלכותית הדנית לאמנויות יפות. הוא היה תלמידם של וילהלם קיהן ושל ז'אן-לאון ז'רום באקדמיה לאמנויות היפות בפריז (1876–1879). מאסן הושפע מאוד בתחילת שנות ה-60 של המאה ה-19 מהתמורה החדשה והרדיקלית בתרבות הדנית, בהובלתו של גאורג ברנדס, שמאסן עקב אחר הרצאותיו באוניברסיטת קופנהגן, והולגר דרכמן, שפרסם את דעותיו החזקות על האמנות הדנית ועל התנאים המאכזבים באקדמיה לאמנות. בשנת 1871 נסע דרכמן לסקיין, כפר דייגים בקצה הצפוני ביותר של יוטלנד, כדי לצייר סצנות חוץ ואת הדייגים המקומיים. כמעט במקביל הגיע גם מאסן לסקיין. במהלך השנה הראשונה שלו באקדמיה לאמנות, הוא פגש את מיקל אנקר, שאותו שכנע להצטרף אליו לסקיין ביולי 1874. שם העביר לאנה ברונדום, לימים אנה אנקה, שיעורי ציור. עבודות האמנות שלו בשנים 1873–1874 והשנים 1879–1880 מראות כי היה אחת מדמויות המפתח בקרב ציירי סקיין. דיוקנאותיו היו בעלות חיוניות הדומה לאלה של מיקל ואנה אנקה וכריסטיאן קרוהג, אך חסרה לו הווירטואוזיות ותחושת הצבע שנהנו הציירים השוודים והנורווגים. העבודות המעניינות ביותר שלו הן מהשנה האחרונה שלו בפריז בה הגיע להשפעת בית הספר ברביזון ושל אדואר מאנה, אף שהן עדיין נוטות להיות אפלות ומשעממות למדי ביחס ליצירות הבהירות יותר של האימפרסיוניסטים הצעירים. הפער בין מאסן למגמות התקופה כמו גם לבעיותיו הכלכליות שלו כנראה עמדו מאחורי החלטתו להפוך לסופר מקצועי. בהמלצתו של דרכמן, הוא הפך למבקר אמנות בשנת 1881 ולכותב תדיר בעיתון פוליטיקן (Politiken) ובכתבי עת אחרים. הוא הפך לאחד מפרשני האמנות והמבקרים המשפיעים ביותר על דנמרק. הוא היה מומחה לאמנות ההולנדית וכתב ספר חלוצי על אמנות יפן. כמומחה למוזיאונים, מאסן זכה להכרה כסמכות באמנות ההולנדית והביא להערכה מחודשת של האמנות הדנית במחצית הראשונה של המאה ה-19, במיוחד עם הביוגרפיה שלו על יוהאן תומאס לונדבי בשנת 1895. הוא היה מנהל מוזיאון הגלריה הלאומית של דנמרק בשנים 1911–1925, ומנהל מוזיאון סקיין בשנים 1928–1938. מאסן קיבל דוקטור לשם כבוד באוניברסיטת לונד והפך לאביר במסדר הדנברוג בשנת 1909. מאסן התחתן פעמיים. הוא התחתן עם אשתו הראשונה יוהאנה הנרייט מלר ב-3 ביוני 1880 אך היא נפטרה ב־9 במרץ בשנה שלאחר מכן במהלך לידת בנם הראשון. לאחר מכן נישא ליוליאנה נילסן (5 באוגוסט 1858 – 9 בדצמבר 1929) ב-4 ביולי 1883. נולדו להם ארבעה ילדים, שני בנים ושתי בנות. בנו של מאסן מאשתו הראשונה, הנרי סופוס מאסן (1881–1921) היה אגיפטולוג, עיתונאי ועורך. בן נוסף, סוונד ויגו מאסן (1885–1954) היה גם צייר. בתו הבכורה, סופי מאסן (1887–1965) נישאה לצייר ארנה לופטוס. מאסן נפטר ב-16 באפריל 1938 ונקבר בבית הקברות אסיסטנס בקופנהגן. מדיה וקבצים בנושא קרל מאסן בוויקישיתוף "Karl Madsen", www.kulturarv.dk Karl Madsen | lex.dk, Den Store Danske (בדנית) Karl Madsen – maler | lex.dk, Dansk Biografisk Leksikon (בדנית)
VATSIM

ואטסים (באנגלית: Virtual Air Traffic Simulation Network בקיצור: VATSIM) הוא ארגון בין-לאומי ללא מטרות רווח המפעיל קהילה מקוונת העוסקת בסימולציית טיסה. חברים בקהילה יכולים לטוס בתור טייסים ברשת או לפקח על תנועות אוויריות בתור פקחי טיסה. נכון לשנת 2021, בארגון חברים כ-700,000 משתתפים מכל רחבי העולם ומתוכם כ-100,000 פעילים. המטרה העיקרית של הארגון היא ליצור סימולציה הפועלת על פי תהליכי תעופה ואותות אמיתיים ומאפשרת לטייסים ובקרי תעופה להתאמן ולהתנסות בפעילות שדומה למציאות. משתמשי המערכת נדרשים לעבוד מבחן אימות שיאשר את בקיאותם בתחום הנבחר ורק לאחר מכן יוכלו להשתמש בסימולציה. ארגון VATSIM הוקם בשנת 2001 על ידי הארווי שטיין (Harvey Stein) לאחר פירוק ארגון מבקרי התנועה האווירית המדומה (SATCO). בשנת 2018, הודיע הארגון שהגיע ל-80,000 חברים פעילים. בשנת 2020, הודיע הארגון שהגיע ל-100,000 חברים פעילים. בחודש ספטמבר 2020, הכריז הארגון על מערכת חדשה שתלמד את משתמשי המערכת כיצד להשתמש בה נכון ולצמצם עומסים. ב-14 במרץ 2022 הוציא לאור הארגון את תוסף הVelocity, אשר שיפר את זמני הסנכרון בין התנועה האווירית ברשת, לבין הסימולטור VATIL - אזור ישראל. VATPAC - אזור אוסטרליה. VATEMEA - אירופה, המזרח התיכון ואסיה פסיפיק. צוות הלמידה באזורים השונים מפעילים סימולטורים מרובי משתתפים בגרסאות שונות: ואטיל (באנגלית: VATIL) היא המחלקה הישראלית של ארגון VATSIM, אשר הוקמה בשנת 2003, המחלקה מפעילה בית ספר לטיסה וירטואלית, מבצעת אירועי טיסה משותפת ברשת העולמית בשיתוף פעולה מול מחלקות נוספות ברחבי העולם ומבצעת הדרכות רבות למשתמשים באמצעות תוכנת הDiscord. הסימולציות הישראליות משלבות את כל מגדלי הפיקוח והבקרות האוויריות הקיימות בארץ, יחד עם כל חברות התעופה הישראלית: ארקיע, ישראייר ואלעל ובפורום של הקבוצה ניתן למצוא תחקירי טיסות ואירועי בטיחות ברשת. מדיה וקבצים בנושא VATSIM בוויקישיתוף אתר האינטרנט הרשמי של VATSIM אתר האינטרנט של הארגון בישראל VATSIM, ברשת החברתית פייסבוק VATSIM, ברשת החברתית אקס (טוויטר) VATSIM, ברשת החברתית אינסטגרם Changes to VATSIM's Leadership | VATSIM.net, www.vatsim.net VATSIM Achieves membership milestone | VATSIM.net, www.vatsim.net An Incredible Milestone for VATSIM | VATSIM.net, www.vatsim.net VATSIM Announces Velocity | VATSIM.net, www.vatsim.net
יונדאי קאספר

יונדאי קאספר (באנגלית: Hyundai Casper; בקוריאנית: 현대 캐스퍼) היא מכונית משפחתית קטנה במרכב קרוסאובר, בעלת ארבעה מקומות ישיבה, שמיוצרת על ידי יונדאי מוטור משנת 2021. היא נחשפה ב-1 בספטמבר 2021. היא מיועדת לשוק הדרום-קוריאני בלבד. היא הקרוסאובר הקטנה ביותר של החברה מאז הקמתה. היא תשווק עם שתי מנועי בנזין בנפחי 1.0 ליטר, הראשון בלי מגדש טורבו השני עם. תיבת הילוכים אוטומטית בעלת ארבעה הילוכים. שאר הפרטים יחשפו בהמשך. מדיה וקבצים בנושא יונדאי קאספר בוויקישיתוף אתר האינטרנט הרשמי של יונדאי קאספר (באנגלית) תכירו את יונדאי קאספר: קרוסאובר עירוני קטן, באתר קארטיוב, ‏1 בספטמבר 2021 New Hyundai Casper Teased For Korea And It's Impossibly Cute, Motor1.com (באנגלית) Hyundai Casper (2022): Neues Mikro-SUV für Südkorea, Motor1.com (בגרמנית) The Hyundai Casper is a very friendly crossover, Top Gear, ‏2021-09-01 (באנגלית)
להאמין

האם התכוונתם ל... להאמין (שיר של דוד ד'אור) להאמין (שיר של דולי ופן ועידן רייכל) אמונה (פירושונים)
אנטומולוגיה

אֶנְטוֹמוֹלוֹגְיָה (באנגלית: Entomology) היא המדע העוסק בחקר מחלקת החרקים ויש המגדירים אותה כחקר של כל פרוקי הרגליים. מדען העוסק באנטומולוגיה מכונה אנטומולוג. פרוקי הרגליים (Arthropoda) מתאפיינים בסימטריה דו-צדדית, חלוקה לפרקים, שלד חיצוני המכיל כיטין, גפיים פרוקות, לב גבי, כבל עצבים גחוני, שרירים משורטטים והתנשלות. החרקים מאופיינים בחלוקת גופם לשלוש חטיבות: ראש, חזה ובטן. בראש נמצא המוח וגפי הפה, בחזה נמצאות הכנפיים ושלושת זוגות הרגליים ובבטן נמצאת מערכת הרבייה והחלק הסופי של מערכת העיכול. כמו כן בבטן נמצאים גם פתחי הנשימה. הצלחתם של החרקים נובעת מקצב הריבוי המהיר שלהם, כושר תעופה, גודל, שלד חיצוני, עמידות ליובש, נשימה בטרכאות ויכולת הגלגול. אחד החלוצים בתחום חקר החרקים היה ז'אן-אנרי פאבר. פאבר נולד בדרום צרפת בשנת 1823, ועבד כמורה. פאבר עסק בחקר החרקים, ופיתח תאוריות רבות ומעניינות, תוך ביצוע ניסויים רבים. את הגילויים והתאוריות המבוססות ערך פאבר בעשרת כרכי סדרת ספריו "זכרונות אנטומולוגיים", שהראשון שבהם יצא בשנת 1879. בין ניסוייו הרבים, ניתן למנות את "ניסוי הצרעה והצרצר": בניסוי זה חקר פאבר את השאלה "איך הצרעה מגיבה לשינויים בהרגלים הטבעיים שלה?". בניסויו עקב פאבר אחר צרעה שמשכה צרצר על ידי מחושיו, אל הקן שלה. פאבר גזר את מחושי הצרצר והושיט לצרעה את רגלו של הצרצר, אך הצרעה התעופפה לדרכה. בצורה זו הוכיח פאבר שלצרעה הספציפית הזאת אין גמישות מחשבתית – ואולי אפשר לומר שחרקים מסוימים או אפילו רובם פועלים מתוך אינסטינקטים, המכינים אותם לעשיית פעולות מסוימות בטווח מוגבל. בישראל מרבית העיסוק באנטמולוגיה מאוגד תחת החברה האנטומולוגית בישראל שמוציאה בכל שנה את העיתון Israel Journal of Entomology. מחקר אנטומולוגי מתבצע בבמחלקה האנטומולוגית של אוניברסיטת תל אביב אשר מתחזקת את האוסף הלאומי של פרוקי-רגל והיחידה לאנטומולוגיה בפקולטה לחקלאות ברחובות של האוניברסיטה העברית, המחלקה לאנטמולוגיה במנהל המחקר החקלאי (מכון וולקני) ובמעבדות נוספות באוניברסיטאות בישראל ובחברות פרטיות. במסגרת המעבדות לבריאות הציבור, במעבדות המרכזיות של משרד הבריאות בירושלים מצויה המעבדה לאנטומולוגיה רפואית, אשר עוסקת בבדיקות חרקים מעבירי מחלות לאדם, יעילות תכשירי הדברה לשימוש אדם וחרקים במזון. אנטומולוגיה, באתר אנציקלופדיה בריטניקה (באנגלית) אנטומולוגיה, דף שער בספרייה הלאומית insectum – חָרוּק בין חרוּק ו-חרקי שניתנו לבחירה במילון מזי"א יש לבחור רק חרוּק, במשקל בינוני פעול, כמו בלאטינית (וברוסית), כלומר ייצור חרוק שיש בו "חריקים-חריצים". ומכאן לגזור את שם המדע חֲרוּקָאוּת ושם המדען חרוקאי, ע"ע entomology. מקור: יוסף אבן-אודם ויעקב רותם, מילון רפואי חדש, הוצאת ראובן מס, 1967 ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
איגיאלוזאורוס

איגיאלוזורוס (שם מדעי: Aigialosaurus; מילולית: "לטאת חוף הים") הוא סוג של זוחל ימי קדום מתקופת הקרטיקון ששיך למשפחת האיגיאלוזוריים, משפחה הקרובה למוזאזאוריים הגדולים שהייתה קדומה מהם ובעלת מינים יבשתיים יותר. הוא התקיים באירופה של הקרטיקון במשך הקנומן לפני 99.7 עד 94.3 מיליון שנה מזמננו. סוג זה נקרא ב-1892 בידי החוקר ממצאי מאובנים שהתגלו ליד הבאר (אנ'), כפר קרואטי על אי בים האדריאטי. הסוג מכיל כיום מין אחד - Aigialosaurus dalmaticus. מין שני, Aigialosaurus bucchichi נחשב כיום לסוג נפרד - אופטיוזאורוס (Opetiosaurus), אם כי כמה חוקרים שייכו אותו ב-2009 חזרה לסוג זה, אך ההחלטה לא התקבלה בקהילה המדעית. זוחל זה דמה במראהו למוסזאורוס אך היה קטן בהרבה ולא עלה על מטר באורכו. הוא היה טורף בעל לסתות חזקות ושיניים חדות, בהם השתמש כדי לחטוף דגים וחסרי חוליות שהוא צד סמוך לחופים. מבנה זנבו נע לצדדים כמו דג ועזר לו לנוע במים ביעילות וייתכן שהיה בעל קרומי שחייה. מדיה וקבצים בנושא איגיאלוזאורוס בוויקישיתוף איגיאלוזאורוס, באתר GBIF (באנגלית)
יונקוילוזאורוס

יונקוילוזאורוס (שם מדעי: Unquillosaurus; מילולית: "לטאת נהר יונקוילו (Unquillo river)") הוא סוג של דינוזאור ממשפחת הדרומאוזאוריים שהתקיים בארגנטינה במשך הסוף הקרטיקון שלפני 75 מיליון שנה מזמננו. סוג זה ידוע רק מממצא מאובנים אחד של עצם אגן בודדת באורך 514 מ"מ, ממנה נראה שהגיע לאורך של 2 עד 3 מטרים. הוא תואר למדע ב-1979 בידי החוקר ג'יימי אדוארדו פאבל (Jaime Eduardo Powell) ונקרא על שם נהר יונקוילו, הסמוך לעיר יונקוילו (אנ') שבקורדובה. במקור סברו שהאגן השתייך לדינוזאור קרנוזאור, אך בהמשך בדקו את מבנה העצמות וראו בהם מבנה הקרוב לזה של האלברזאוריים או מנירפטורים אחרים וייתכן שבעליו היה מכוסה נוצות. כיום משייכים אותו למשפחת הדרומזאוריים כשהוא היה קרוב ליוננלנגיה והשתייך לתת-המשפחה/המשפחה יוננלנגיים. יונקוילוזאורוס, באתר האנציקלופדיה של החיים (באנגלית) יונקוילוזאורוס, באתר GBIF (באנגלית) Novas and Agnolin, (2004). "Unquillosaurus ceibalii Powell, a giant maniraptoran (Dinosauria, Theropoda) from the Late Cretaceous of Argentina." Rev. Mus. Argentino Cienc. Nat., n.s. 6(1): 61-66. R.D. Martínez and F.E. Novas, 2006, "Aniksosaurus darwini gen. et sp. nov., a new coelurosaurian theropod from the early Late Cretaceous of central Patagonia, Argentina", Revista del Museo Argentino de Ciencias Naturales, nuevo serie 8(2): 243-259
טוקסוצ'לוס

טוקסוצ'לוס (שם מדעי: Toxochelys) הוא סוג נכחד של צב אשר התקיים במשך הקרטיקון העליון בימים שסביב אמריקה הצפונית שלפני 85 עד 66 מיליון שנה. המאובנים שלו התגלו בתצורות ניובררה (אנ') במערב קנזס והוא תוארו בידי החוקר אדוארד דרינקר קופ ב-1873. צב זה דמה במראהו לצבים הימיים המודרניים אך השתייך לקבוצה אחרת נכחדת והיה קרוב לסוג Ctenochelys, אשר כמה ממיניו נחשבו בעבר לשייכים לסוג זה. שני הסוגים בעלי מאפיינים המזכירים מחד צבים ימיים ומצד שני צבים שוכני יבשה שהחלו לעבור למים. הצב הגיע לאורך של שני מטרים והיה בעל גפיים דמויי-סנפירים רחבים ומקור קרני חזק. העצמות כוסו בשכבה רכה דמוית עור על השריון שנועדה לסייע בתנועה מיימית והייתה דומה מעט למבנה השריון של הצב הגילדי. ככל הנראה הצב הקדום חי לאורך החופים וניזון מצמחי ים ומחסרי חוליות ימיים. הוא עצמו נטרף לעיתים בידי כרישים ומוזאזאורים ששכנו בימים. דבר זה נרמז מסימני נשיכה על עצמות רבות של הצבים. מדיה וקבצים בנושא טוקסוצ'לוס בוויקישיתוף טוקסוצ'לוס, באתר האנציקלופדיה של החיים (באנגלית) טוקסוצ'לוס, באתר GBIF (באנגלית)
יוהאן תומאס לונדבי

יוהאן תומאס לונדבי (בדנית: Johan Thomas Lundbye;‏ 1 בספטמבר 1818 – 25 באפריל 1848) היה צייר וגרפיקאי דני, הידוע בציורי החיות והנוף שלו. הוא הפך לאחד מהציירים הרומנטיים הלאומיים של דורו ותיאר את הנוף של זילנד באופן קבוע. הוא נולד בקלונדבורג שבאי זילנד, דנמרק. הוא היה אחד מבניהם של יואכים תיאודור לונדבי (1778–1841) וקתרין בונבי (1792–1863). הוא הגיע ממשפחה של אנשי צבא והיה אחיהם של כריסטן קרל לונדבי (1812–1873) ועמנואל אנדריאס לונדבי (1814–1903) שניהם שימשו כקציני צבא דנים. הוא היה חולה בילדותו ועבר עם משפחתו לקופנהגן. המשפחה הגיעה מאוחר יותר לפרדריקסונד. לאחר מות אביו חזר עם אמו לקלונדבורג. הוא למד באופן פרטי אצל צייר בעלי החיים כריסטיאן פרדריק הולם (1804–1846) ובגיל 14 נכנס לבית הספר לציור של יוהאן לודוויג לונד (1777–1867). בשנת 1832, הוא הגיע לאקדמיה המלכותית הדנית לאמנות בקופנהגן, שם סיים בשנת 1842. הוא החל להציג בתערוכות בשנת 1835, ובשנת 1839 יצר את התמונה "תל קבורה עתיק" ואת הציור "נוף של פארק הצבאים עם אייל" שנרכש על ידי חברת אמנות משפיעה הקשורה להיסטוריון האמנות והמבקר נילס לוריטס הייכן (1798–1870). בשנים הבאות הוא מיקד את ציורו בתיאור נופים: "נוף החוף על יד איזפיורד" הוצג בשנת 1843 ונרכש על ידי אוסף הציורים המלכותי, הגלריה הלאומית הדנית (מוזיאון סטטנס לאמנות). הוא אייר אגדות לילדים של המשורר הנס וילהלם קאלונד (1818–1885), ספר שירה לילדים צעירים שיצא לאור בשנת 1845. הוא קיבל מענק נסיעות מהאקדמיה בשנת 1845, שחודש שנה לאחר מכן. ב-5 ביוני 1845 עזב את דנמרק ונסע דרך גרמניה לשווייץ (בזל, ז'נבה) לצרפת (מרסיי), ולאחר מכן לאיטליה, שם צייר את "שוורים בקמפיין ברומא", שהוצג בשנת 1847 ונרכש על ידי אוסף הציורים המלכותי. הוא חזר לדנמרק ב-18 ביולי 1846 לאחר שנה וחצי. הוא הפתיע את מעגל החברים שלו והודיע שהוא מתגורר במדינה במשך שנה, וקנה חווה קטנה ליד הלסינגור. אולם מלחמת שלזוויג הראשונה, הידועה בדנמרק בשם מלחמת שלוש השנים (Treårskrigen), פרצה ובאביב 1848 הוא התגייס לצבא כמו אמנים צעירים רבים אחרים. הוא מת כעבור שמונה ימים, ב-26 באפריל 1848, בגיל 29. לא ברור אם הוא מת מירי מקרי, או שהאמן היה בדיכאון כרוני והתאבד. מדיה וקבצים בנושא יוהאן תומאס לונדבי בוויקישיתוף יוהאן תומאס לונדבי, באתר MusicBrainz (באנגלית) יוהאן תומאס לונדבי, באתר Discogs (באנגלית) "Johan Thomas Lundbye", www.kulturarv.dk Carl Frederik Bricka, 452 (Dansk biografisk Lexikon / X. Bind. Laale - Løvenørn), runeberg.org (בדנית) "Christian Holm", www.kulturarv.dk En gravhøj fra oldtiden ved Raklev på Refsnæs B255 - Thorvaldsens Museum, www.thorvaldsensmuseum.dk Carl Frederik Bricka, 254 (Dansk biografisk Lexikon / VIII. Bind. Holst - Juul), runeberg.org (בדנית) Gilman, D. C.; Peck, H. T.; Colby, F. M., eds. (1905). "Kaalund, Hans Vilhelm" . New International Encyclopedia (1st ed.). New York: Dodd, Mead. Johan Thomas Lundbye, www.fredericiashistorie.dk
פינוי חירום

פינוי חירום הוא יציאה מיידית או בריחה של אנשים הרחק מאזור שמכיל איום קרוב, איום מתמשך או סכנת חיים או רכוש. פינוי החירום יכול לנוע מפינוי בניין בקנה מידה קטן עקב סופה או שריפה ועד לפינוי יישובים בגלל שיטפון, מלחמה או שקע ברומטרי מתקרב, במיוחד סופה טרופית. במצבים הכוללים חומרים מסוכנים או זיהום אפשרי, המפונים עלולים להיטהר לפני יציאתם מהשטח המזוהם. תכנון הפינוי הוא היבט חשוב בניהולו של הפינוי, כך שפינוי חירום מהווה רק חלק ממנו. פינוי חרום יכול להתרחש גם כאשר ממשלה מכריזה על מצב חירום. פינויים עשויים להתבצע לפני, במהלך או אחרי אסונות כגון: אסונות טבע התפרצות געשית של הרי געש סופות טרופית שיטפונות רעידות אדמה צונאמי שרפות יער אסונות תעשייתיים תאונות כימיות תאונות גרעיניות תחבורה תאונות דרכים תאונות רכבת פינוי חירום ממטוסים שרפות שרפות תעשייתיות התקפות צבאיות פיצוצים פיגועי טרור קרבות צבאיים מלחמה גרעינית כישלון מבני פנדמיה Gershenfeld, Neil, Mathematical Modelling. OUP, Oxford, 1999. Hubert Klüpfel, A Cellular Automaton Model for Crowd Movement and Egress Simulation. Dissertation, Universität Duisburg-Essen, 2003. Stollard, P. and L. Johnson, Eds., "Design against fire: an introduction to fire safety engineering design", London, New York, 1994. Künzer, L. Myths Of Evacuation in FeuerTRUTZ International 1.2016, p. 8-11 מדיה וקבצים בנושא פינוי חירום בוויקישיתוף תוכניות לפינוי אוכלוסייה – חלק א': טרום מלחמת חרבות ברזל, באתר מרכז המחקר והמידע של הכנסת, ‏22/11/2023 תוכניות לפינוי אוכלוסייה – חלק ב': מפרוץ מלחמת חרבות ברזל, באתר מרכז המחקר והמידע של הכנסת, ‏12/11/2023 נוהל אב פינוי בית חולים, באתר האגף לשע"ח, משרד הבריאות, ‏יולי 2012 המלצות לנהלי פינוי אנשים עם מוגבלות במצבי חירום, באתר נציבות שוויון זכויות לאנשים עם מוגבלות, משרד המשפטים, ‏02/06/2024 נוהל פינוי תלמידים במצב חירום, באתר משרד החינוך, מינהל בטיחות חירום וסייבר, ‏דצמבר 2023 קבוצת הנדסת בטיחות אש באוניברסיטת גריניץ' נתיבי פינוי חירום בארצות הברית לפי מדינה פינוי חירום, בביצוע Office Fire Emergency Evacuation Simulation, סרטון באתר יוטיוב ערך זה הוא קצרמר בנושא מדעי החברה ובנושא בריאות. אתם מוזמנים לתרום לוויקיפדיה ולהרחיב אותו.
רנו קיגר

רנו קיגר (באנגלית: Renault Kiger) היא מכונית משפחתית קטנה במרכב קרוסאובר, בעלת חמישה מקומות ישיבה, שמיוצרת על ידי רנו משנת 2021. היא נחשפה ב-28 בינואר 2021, עם שיווק שהחל במרץ 2021. הקיגר מיועדת לשוק ההודי בלבד. יחידת ההנעה כוללת מנוע בנזין בנפח 1.0 ליטר המספק 72 כ"ס או עם מגדש טורבו המספק 100 כ"ס, לצד תיבת הילוכים ידנית בעלת חמישה הילוכים או תיבת הילוכים רציפה. מבט אחורי פנים מדיה וקבצים בנושא רנו קיגר בוויקישיתוף אתר האינטרנט הרשמי של רנו קיגר (באנגלית הודית) Production-spec Renault Kiger revealed, Autocar India (באנגלית) Renault Kiger price to undercut Nissan Magnite, Autocar India (באנגלית) Renault Kiger: the new compact SUV for India - Newsroom Renault Group, en.media.renaultgroup.com (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רנו קיגר".
למבורגיני אסנצה SCV12

למבורגיני אסנצה SCV12 (באיטלקית: Lamborghini Essenza SCV12) היא מכונית ספורט במרכב קופה, שמיועדת למרוצים בלבד, שמיוצרת על ידי למבורגיני בייצור מוגבל (40 יחידות) משנת 2020. היא נחשפה ב-29 ביולי 2020. היא מופיעה כמכונית שאפשר לשחק בה באספלט 9. העיצוב החיצוני שואב השראה מדגמים חד פעמיים שיועדו למרוץ של למבורגיני, העיצוב החיצוני מעוצב בבעיצוב מיוחד המשפר את האווירודינמיות, בחלק האחורי של המכונית היא ארוכת יותר ומשופעת עם כנף אחורית גדולה, בחלק הקדמי, האחורי והצדדי ישנו ספויילר אחורי. מנוע בנזין V12 צילינדרים בנפח 6.5 ליטר המספק 830 כ"ס ב-8,500 סל"ד. המנוע בגרסת הנעה אחורית. תיבת הילוכים ידנית רציפה בעלת שישה הילוכים. המהירות המרבית עומדת על 305 קמ"ש. המכונית אינה מותרת לנסיעה בכבישים ומיועדת לימי מסלול בלבד, למבורגיני לא מאפשרת לקונים להחזיק את המכונית בביתם אלא בהאנגר מיוחד באחד ממתקני למבורגיני. למבורגיני מאפשרת שליטה על מצלמות האבטחה של האנגר לכל בעל מכונית, בנוסף למבורגיני אחראית לכל תקלה שתהיה למכונית ולא הבעלים. בזמנים של מרוצים שבו אחד הבעלים מעוניין להשתתף במרוץ למבורגיני תביא את המכונית לאתר המרוץ. הקונים יקבלו גם אימון בחינם מנהגי המרוץ של היצרן. מסירות הרכב לקונים החלו בדצמבר 2020. מבט אחורי-צדדי מבט לצד מדיה וקבצים בנושא למבורגיני אסנצה SCV12 בוויקישיתוף אתר האינטרנט הרשמי של למבורגיני אסנצה SCV12 (באנגלית) Lamborghini Essenza SCV12: Hypercar für die Rennstrecke, Motor1.com (בגרמנית) Lamborghini Essenza SCV12, la belva da 2,5 milioni vista dal vivo, Motor1.com (באיטלקית) Lamborghini Essenza SCV12, 830 CV di supercar senza compromessi, Motor1.com (באיטלקית) La Lamborghini Essenza SCV12 sbarca su Asphalt 9, Motor1.com (באיטלקית) Track-Only Lamborghini Essenza SCV12 Officially Revealed With 830 HP, Motor1.com (באנגלית) Woah, this is the 820bhp+ Lamborghini Essenza SCV12, Top Gear, ‏29 ביולי 2020 (באנגלית) Tushar Kelshikar, First Lamborghini Essenza SCV12 delivered in Switzerland, The Supercar Blog, ‏2021-01-11 (באנגלית)
רומן דל קסטיו

רומן דל קסטיו (בצרפתית: Romain Del Castillo; נולד ב-29 במרץ 1996) הוא כדורגלן צרפתי המשחק בעמדת הקשר והקיצוני בברסט. דל קסטיו נולד בצרפת, והצטרף למחלקת הנוער של אולימפיק ליון. ב-20 בנובמבר 2015 ערך את הופעת הבכורה שלו בליג 1 בהפסד 0–3 לניס. לקראת עונת 2016/2017 הושאל לבורק-אן-ברס מהליג 2. בעונת 2017/2018 הושאל לנים, גם היא מהליג 2, ובתום העונה העפיל איתה לליג 1. ב-28 ביוני 2018 נרכש תמורת 2 מיליון אירו על ידי סטאד רן מהליג 1, וחתם על חוזה לארבע עונות. ב-31 באוגוסט 2021 חתם בברסט, גם היא מהליג 1. סטאד רן הגביע הצרפתי (1): 2018/2019 רומן דל קסטיו, באתר Transfermarkt רומן דל קסטיו, באתר Soccerway רומן דל קסטיו, באתר BDFutbol רומן דל קסטיו, באתר WorldFootball.net רומן דל קסטיו, באתר FootballDatabase.eu רומן דל קסטיו, באתר ESPN "Nice vs. Lyon - 20 November 2015 - Soccerway". soccerway.com. נבדק ב-2015-11-28. "Romain Del Castillo (OL) prêté à Nîmes". L'Équipe. "Romain Del Castillo rejoint Rennes (officiel)". L'Équipe. 20 ביוני 2018. {{cite web}}: (עזרה) "Transferts : Romain Del Castillo (Rennes) file à Brest". L'Équipe. 31 באוגוסט 2021. {{cite web}}: (עזרה) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
ג'ון קמפסטון

ג'ון האוורד לידט קמפסטון (באנגלית: John Howard Lidgett Cumpston‏; 19 ביוני 1890 – 9 באוקטובר 1954) היה עובד ציבור אוסטרלי בכיר, ומנכ"ל משרד הבריאות האוסטרלי ושירות הסגר האוסטרלי (אנ'). קמפסטון נולד בסאות' יארה (אנ'), מלבורן, ויקטוריה, אוסטרליה ב-19 ביוני 1880, להוריו אליזבת קמפסטון (לבית ניומן) וג'ורג' ויליאם קמפסטון. הוא למד בקולג' וסלי (אנ'), והמשיך ללמוד רפואה (בריאות הציבור ורפואה מונעת) באוניברסיטת מלבורן (1898–1902). בדצמבר 1907, הוא מונה לקצין רפואי בלשכת הבריאות המרכזית באוסטרליה המערבית. הוא הצטרף לשירות הסגר האוסטרלי (אנ') ב-1908. מאוחר יותר, במרץ 1921, הוא מונה לנהל את שירות הסגר האוסטרלי. ב-2 בינואר 1908, הוא התחתן עם גלדיס מאבה, בתו של ד"ר וולפול. בין שבעת ילדיהם היו אינה מרי, היסטוריונית אקדמית של האימפריאליזם הבריטי, וג'ון סטנלי, דיפלומט, סופר ומוציא לאור. ב-1 במרץ 1921 מונה למנכ"ל הראשון של משרד הבריאות של ממשלת אוסטרליה. קמפסטון פרש מהתפקיד במאי 1945, שנכנסה לתוקף רק ב-18 ביוני באותה שנה. במרץ 1929, מונה קמפסטון כעמית במסדר מיכאל הקדוש וג'ורג' הקדוש לשירותים כמנכ"ל הבריאות ושירות הסגר האוסטרלי. ב-1949, הוא היה יועץ הבריאות של סרי לנקה. קמפסטון נפטר בפורסט (אנ'), קנברה ב-9 באוקטובר 1954. Roe, Michael. Cumpston, John Howard Lidgett (1880–1954). Australian Dictionary of Biography. Australian National University. אורכב מ-המקור ב-2 בפברואר 2014. {{cite book}}: (עזרה) "Dr. J. H. L. Cumpston accepts health post in Ceylon". The Canberra Times. 26 ביולי 1949. p. 2. {{cite news}}: (עזרה) CA 17: Department of Health, Central Office, National Archives of Australia, אורכב מ-המקור ב-2020-03-12, נבדק ב-3 באפריל 2015 {{citation}}: (עזרה) "Officers farewell Dr. Cumpston". The Canberra Times. 4 ביוני 1945. p. 2. ארכיון מ-2021-09-01. נבדק ב-2021-09-01. {{cite news}}: (עזרה) "Search Australian Honours: CUMPSTON, John Howard Lidgett, The Order of St Michael and St George - Companion", itsanhonour.gov.au, Australian Government, אורכב מ-המקור ב-3 באפריל 2015 {{citation}}: (עזרה)
זראר אחמד אוסמאני

זראר אחמד אוסמאני (בפשטו: ضرار احمد عثمانی, בפרסית: ضرار احمد عثمانی;‏ נולד ב-1964) פוליטיקאי אפגני שהיה שר במספר משרדים לרבות משרד החוץ. אוסמאני נולד בשנת 1964 בכפר באזור פרוואן. הוא למד בבית הספר בקאבול והמשיך ללימודי הנדסה בשנים 1983–1988. בסופו של דבר הוא סיים מכון פדגוגי בפרוואן עם הסמכה לפיזיקה ומתמטיקה. לאחר פלישת ברית המועצות לאפגניסטן הוא הצטרף למאבק המזוין נגד הפולשים. לאחר נפילת השלטון שנתמך על ידי ברית המועצות אוסמני מונה לראש המשטרה באזור פרוואן. בשנים 1998–2002 הוא עבד בשגרירות אפגניסטן באיראן. לאחר נפילת משטר הטאליבן הוא חזר לארצו ובשנת 2004 מונה למושל פרוואן. בשנת 2005 אוסמני קודם לשר הפנים. בשנת 2009 הוא מונה למשרד חדש הממנוה במלחמה בסמים. לאחר ארבע שנים בתפקיד, אוסמני החל בכהנתו כשר החוץ של אפגניסטן. בשנת 2015 זראר אחמד אוסמאני פוטר מתפקידו ולא מונה לתפקיד חדש בממשל. קורות חיים
פראונדקטילוס

פראונדקטילוס (שם מדעי: Preondactylus; מילולית: "הכנפיים של פרונה (אנ')") הוא סוג של פטרוזאור קטן פרימיטיבי שחי בטריאס העליון באירופה. המאובנים שלו התגלו באזור איטליה, בקרבת העיר אודינה שבאלפים האיטלקיים ותוארכו ללפני 216 עד 203 מיליון שנה מזמננו. הסוג מכיל מין אחד - Preondactylus buffarinii. פטרוזאור זה היה פרימיטיבי וקטן יחסית עם מוטת כנפיים של 45 ס"מ בלבד. היה בעל זנב ארוך יחסית, רגליים ארוכות, לסתות בעלות שיניים חדות שהתאימו לאכילת דגים או חרקים, או שניהם. ככל הנראה הוא עופף מעל מקווי מים וחטף טרף חולף בלסתותיו. הכנפיים שלו היו קצרות יחסית כך שלא יכל לדאות לזמן רב כמו פטרוזאורים מאוחרים. הפראונדקטילוס דמה לאודימורפודון וכמה חוקרים רואים בו סוג במשפחת הרמפורינקוסיים, אף שרוב המינים התפתחו רק במשך היורה. מדיה וקבצים בנושא פראונדקטילוס בוויקישיתוף פראונדקטילוס, באתר האנציקלופדיה של החיים (באנגלית) פראונדקטילוס, באתר GBIF (באנגלית)